**J e l e n t é s**

Balatonhenye Önkormányzata Képviselő-testületének
2016. november 28-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.

Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**59/2016. (IX. 21.) HATÁROZATA**

**Bursa Hungarica Felsőoktatási Önkormányzati**

**Ösztöndíjrendszerhez való csatlakozásról**

Balatonhenye Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2017. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2017. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Kovács Csaba Károly, polgármester

Határidő: 2016. október 3.

**Csatlakozási nyilatkozat megküldésre került**

**60/2016. (IX. 21.) HATÁROZATA**

**A Bursa Hungarica pályázati kiírások jóváhagyásáról**

Balatonhenye Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Kovács Csaba Károly polgármester

Határidő: 2016. október 4.

**Pályázati kiírás közzétételre került**

**61/2016. (IX. 21.) HATÁROZATA**

**A falugondnoki szolgálat tevékenységnapló vezetéséről**

Balatonhenye Község Önkormányzata Képviselő-testülete dönt arról, hogy a falugondnok által vezetendő tevékenységnaplóban a „Szolgáltatást igénybe vevők aláírása” oszlop vezetése

nem mellőzhető.

A határozatban foglaltak 2016. szeptember 22. napjától alkalmazandók.

A Képviselő-testület felkéri a polgármestert, hogy a döntésről a Veszprém Megyei Kormányhivatalt, valamint a falugondnokot tájékoztassa.

Felelős: Kovács Csaba Károly polgármester

Határidő: 2016. szeptember 30.

**Kormányhivatal és a falugondnok tájékoztatása megtörtént**

**62/2016. (IX. 21.) HATÁROZATA**

**A települési önkormányzatok szociális célú tűzifavásárláshoz
kapcsolódó kiegészítő támogatására pályázat
benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 24 m³ mennyiségben kemény lombos tűzifára, melyhez a szükséges önerő összesen 30.480,-Ft (26.000,-Ft+ Áfa). A tűzifa szállításából származó költségek az önkormányzatot terhelik.

A pályázatban vállalt önerő összeget és a szállítás költségeit a Képviselő-testület Balatonhenye Község Önkormányzata Képviselő-testületének a 2016. évi költségvetéséről szóló önkormányzati rendeletében meghatározott tartalékkerete terhére biztosítja. A Képviselő-testület a pályázati adatlap tartalmával, az abban tett nyilatkozattal egyetért.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kovács Csaba Károly polgármester

Határidő: 2016. szeptember 30.

**Pályázat benyújtásra került**

**63/2016. (IX. 21.) HATÁROZATA**

**Településrendezési eszközök elkészítésére érkezett ajánlat elbírálásáról**

Balatonhenye Község Önkormányzata Képviselő-testülete a településrendezési eszközök elkészítésére beérkezett ajánlat elbírálásáról az alábbi álláspontot alakította ki:

 A Váterv95 Tervező és Szolgáltató Kft (1012 Budapest, Logodi u. 50.) ajánlatát 1.500.000 Ft + ÁFA összegben elfogadja.

Felkéri a polgármestert, hogy a tervező céget, illetve a Veszprém Megyei Kormányhivatalt a döntésről értesítse.

Felelős: Kovács Csaba Károly polgármester

Határidő: folyamatos.

**Kormányhivatal és tervező cég értesítése megtörtént**

**64/2016. (IX. 21.) HATÁROZATA**

**A Balatonhenye Kossuth Lajos u. 51/A.
szám alatti ingatlan értékesítéséről**

Balatonhenye Község Önkormányzata Képviselő-testület a Balatonhenye Kossuth Lajos u. 51/A. szám alatti ingatlan értékesítésére kiírt pályázatot eredményesnek nyilvánítja.

Az ingatlant Szabó Bernadett 8274 Köveskál, Vásártér 4. szám alatti lakos részére 2.805.000.- Ft vételáron értékesíti. Az ingatlan vételárát vevő legkésőbb az adásvételi szerződés megkötésével egyidejűleg köteles megfizetni.

A Képviselő-testület felkéri a jegyzőt, hogy a döntésről az érintettet értesítse, és felhatalmazza a polgármestert az adásvételi szerződés megkötésére.

Felelős: Kovács Csaba Károly, polgármester

Határidő: 2016. október 20.

**Adás-vételi szerződés megkötésre került**

**68/2016. (IX. 26.) HATÁROZATA**

**Balatonhenye 259. helyrajzi számú ingatlan értékesítéséről**

Balatonhenye Község Önkormányzat Képviselő-testülete a Balatonhenye 259 helyrajzi számú, 2084 m2 területű, kivett beépítetlen terület megjelölésű, az Önkormányzat üzleti vagyona körébe tartozó ingatlant 3.000.000 Ft vételáron értékesíti Gyürk-Dukász Hanga 2000 Szentendre, József Attila utca 5. szám alatti lakos részére.

Az ingatlan vételárát vevő legkésőbb az adásvételi szerződés megkötésével egyidejűleg köteles megfizetni

Felhatalmazza a polgármestert az adás-vételi szerződés megkötésére.

Felelős: Kovács Csaba Károly polgármester.

Határidő: 2016. október 31.

**Adás-vételi szerződés megkötésre került**

**70/2016. (XI. 02.) HATÁROZATA**

**A Balatonhenye 259. hrsz-ú ingatlan bérbeadásának megszűntetéséről**

Balatonhenye Község Önkormányzata Képviselő-testület a tulajdonában lévő Balatonhenye 259. hrsz-ú ingatlan bérbeadását a bérlők Homokvári Attila és Homokvári Lajos kérelmére közös megegyezéssel 2016. október 1-től megszünteti.

A Képviselő-testület felkéri a jegyzőt, hogy az érintetteket a döntésről értesítse és felhatalmazza a polgármestert az előterjesztés szerinti határozott ideig tartó bérleti szerződés közös megegyezéssel történő megszüntetésének aláírására.

Felelős: Kovács Csaba Károly, polgármester

Határidő: 2016. november 15.

**Bérleti szerződés megszüntetése megtörtént**

**71/2016. (XI. 02.) HATÁROZATA**

**Főépítészi feladatok ellátásáról**

Balatonhenye Község Önkormányzata Képviselő-testülete a helyi építési szabályzat elfogadásához kapcsolódóan megbízza a TÉR-SZER Kft-t (8200 Veszprém, Viola u. 14/b. ) az önkormányzati főépítészi feladatok ellátásával.

A TÉR-SZER Kft. által küldött megbízási szerződés tervezetet elfogadja, és felhatalmazza a polgármestert az aláírására.

Felelős: Kovács Csaba Károly polgármester

Határidő: 2016 november 17.

**Megbízási szerződés aláírása folyamatban**

**72/2016. (XI. 02.) HATÁROZATA**

**A Tapolca Környéki Önkormányzati Társulás Társulási
 Megállapodása módosításának elfogadásáról**

1.) Balatonhenye Község Önkormányzat Képviselő-testülete Gyulakeszi Községnek a Tapolca Környéki Önkormányzati Társulásból 2016. december 31. napjával történő kilépését tudomásul veszi. A kilépéssel kapcsolatban a Társulási Megállapodás és annak 1. melléklete módosítására vonatkozó javaslatot az előterjesztés szerinti tartalommal elfogadja.

2.) Felkéri a Képviselő-testület a polgármestert, hogy a Társulási Megállapodás módosítását elfogadó képviselő-testületi határozatot küldje meg a Társulás elnökének.

Felhatalmazza a Képviselő-testület a polgármestert, hogy a módosított Társulási Megállapodást az önkormányzat képviseletében írja alá.

Felelős: Kovács Csaba Károly, polgármester

Határidő: 2016.november 20.

**Társulás döntésről értesítve**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2016. (XI. 28.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2016. november 22.

Kovács Csaba Károly polgármester